ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
தக்காளி பயிர்களை தாக்கும் வைரசை எதிர்த்து போராடுவதற்கான முறையை விஞ்ஞானிகள் உருவாக்கியுள்ளனர்
டொமாட்டோ லீஃப் கர்ல் நியூ தில்லி வைரஸ்  உலகெங்கும் உள்ள தக்காளி செடிகளுக்கு பெரும் பாதிப்பை ஏற்படுத்துகிறது. வேகமாக பரவும் இந்த நோய்க்கு எதிரான மரபணுக்கள் குறித்த தகவல்கள் கிடைக்காததால் பயிர் மேம்பாட்டின் வேகம் பாதிப்படைந்தது. ToLCNDV மற்றும் இதையொத்த வைரஸ்களை எதிர்த்து போராடும் வழிகள் குறித்து பல்வேறு ஆராய்ச்சிகள் செய்யப்பட்டு வந்தன.
உயிரி தொழில்நுட்ப துறையின் கீழ் இயங்கும் தன்னாட்சி பெற்ற அமைப்பான தாவர மரபணுவியல் ஆராய்ச்சிக்கான தேசிய நிறுவனத்தின் விஞ்ஞானிகள், ToLCNDV-க்கு எதிரான தக்காளி தாவர வகையின் மூலம் செயல்திறன் மிக்க யுக்தி ஒன்றை கண்டறிந்துள்ளனர். வைரஸ் பரவலை கட்டுப்படுத்துவதற்காக எஸ்டபுள்யூ5ஏ-வை  இது பயன்படுத்துகிறது.
இந்த கண்டுபிடிப்பின் மூலம் நவீன வளர்ப்பு மற்றும் மூலக்கூறு அணுகல்களின் வாயிலாக வைரசுக்கு எதிராக போராடும் தன்மையை தக்காளி செடி வகைகளில் உருவாக்க முடியும்.
‘புரொசீடிங் ஆஃப் தி நேஷனல் அகாடமி ஆஃப் சயின்சஸ்’ எனும் சஞ்சிகையில் இந்த கண்டுபிடிப்பு குறித்து வெளியாகியுள்ளது .
தக்காளி சாகுபடியை அதிகரிக்கக்கூடிய இந்த முக்கிய பணிக்காக டாக்டர் மனோஜ் பிரசாத் மற்றும் குழுவினரை உயிரி தொழில்நுட்ப துறையின் செயலாளர் டாக்டர் ரேணு சுவரூப் பாராட்டினார்.
2020-ம் ஆண்டுக்குள் விவசாயிகளின் வருவாயை இரு மடங்காக அதிகரிக்கும் மாண்புமிகு பிரதமரின் லட்சியத்திற்கேற்ப வேளாண் உயிரி தொழில்நுட்பத்தில் பல்வேறு முன்னெடுப்புகளை உயிரி தொழில்நுட்ப துறை எடுத்து வருவதாக டாக்டர் சுவரூப் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746403
பாதுகாப்பு அமைச்சகம்
புதுதில்லியில் உள்ள கடற்படை சிறார் பள்ளியில் கொடி வழங்கும் விழா 2022 நடத்தப்பட்டது
புதுதில்லியில் உள்ள கடற்படை சிறார் பள்ளியில் 2022-23 கல்வி ஆண்டில் முதுநிலை பிரிவினருக்கான கொடி வழங்கும் விழா 2022 செப்டம்பர் 12 அன்று நடைபெற்றது. வைஸ் அட்மிரல் சூரஜ் பெர்ரி இந்த நிகழ்ச்சியில் தலைமை விருந்தினராக பங்கேற்றார். கமோடோர் அபயங்கர், கமோடோர் சஞ்சய் நிர்மல், கமாண்டிங் அதிகாரி சத்தீஷ் ஷெனாய், பெற்றோர், ஆசிரியர் சங்க உறுப்பினர்கள் உள்ளிட்டோர் நிகழ்வில் பங்கேற்றனர்.
கடுமையான தெரிவு நடைமுறைகளுக்கு பின் தலைமைத்துவ பங்களிப்புக்கு 11 மற்றும் 12ம் வகுப்பிலிருந்து 36 மாணவர்கள், தேர்வு செய்யப்பட்டனர். இந்த மாணவர்களுக்கு இதற்கு அடையாளமாக அலங்கரிக்கப்பட்ட உடைகள் வழங்கப்பட்டன. 12-ம் வகுப்பைச் சேர்ந்த மாணவர் சாம்ராட் வசிஷ்ட் மாணவி தமன்னா ஷர்மா ஆகியோர் தலைமை பொறுப்பாளர்களாகவும் 11-ம் வகுப்பைச் சேர்ந்த மாணவர் அத்வைத் பிசோல்கர் மாணவி கிருத்திகா சத்சேனா ஆகியோர் துணை தலைமை பொறுப்பாளர்களாகவும் நியமிக்கப்பட்டனர்.
ஏற்கனவே நியமிக்கப்பட்டவர்களின் முயற்சிகளை பாராட்டிய தலைமை விருந்தினர் சூரஜ் பெர்ரி, புதிதாக பொறுப்பேற்றிருப்பவர்கள் தங்களின் கடமைகளை பெருமிதத்தோடும் அர்ப்பணிப்போடும், நேர்மையோடும் செயல்படுத்த வேண்டும் என்று கூறினார். சிறந்த பள்ளி, சிறந்த சமூகம், சிறந்த நாடு என்ற தொலைநோக்குப் பார்வையோடு பணியாற்ற வேண்டும் என்றும் அவர்களை வலியுறுத்தினார்.
மாணவர்களுக்கு தரமான கல்வி அளிப்பதை முக்கியப்பணியாக கொண்டிருக்கும் ஆசிரியர்களை அவர் பாராட்டினார். எதிர்கால தலைமைத்துவத்திற்கு ஏற்றவர்களாக மாணவர்களை வளர்க்க வேண்டியதன் அவசியத்தையும் அவர் வலியுறுத்தினார். பின்னர், பெற்றோர்களுடனும், ஆசிரியர்களுடனும் தலைமை விருந்தினர் கலந்துரையாடினார்.
அணுசக்தி அமைச்சகம்
மார்பகப் புற்றுநோயாளிகளுக்கான சிகிச்சையில் யோகாவை சேர்ப்பது அதிகபட்ச பயனைத் தருகிறது: டாட்டா புற்றுநோய் மருத்துவமனையால் மேற்கொள்ளப்பட்ட ஆய்வு
டாட்டா நினைவு மருத்துவமனை ஆய்வின்படி மார்பகப் புற்றுநோயாளிகளுக்கான சிகிச்சையில் யோகாவை சேர்ப்பது அதிகபட்ச பயனைத் தருகிறது. சிகிச்சையில் யோகாவை சேர்த்தது, ஒப்பீட்டளவில் முதல் நிலை சிகிச்சைக்குப் பின் நோயில்லாமலும் அறிகுறி ஏற்படாமலும் வாழ்வதில் 15 சதவீத அளவிற்கும் சிகிச்சை முடிந்தபின் ஒட்டுமொத்த வாழ்வில் 14 சதவீத அளவிற்கும் முன்னேற்றம் காணப்படுகிறது.
யோகா ஆலோசகர்கள், மருத்துவப் பயிற்சியாளர்கள், இயன் முறை மருத்துவர்கள் ஆகியோர் அளித்த உள்ளீடுகள் அடிப்படையில் மார்பகப் புற்றுநோயால் பாதிக்கப்பட்டவர்களுக்குத் தேவையான, பொருத்தமான யோகா கவனத்துடன் தெரிவு செய்யப்பட்டுள்ளது. அவர்களுக்கான பல்வேறு சிகிச்சை முறைகள் மற்றும் குணப்படுத்தும் நடவடிக்கையை கவனத்தில் கொண்டு முறைப்படியான ஓய்வுடன் லேசான மூச்சுப் பயிற்சியுடன் யோகாசனங்களும் பிராணாயாமமும் யோகா சிகிச்சையில் சேர்க்கப்பட்டுள்ளன. இந்த சிகிச்சை முறை தகுதியும் ஆழ்ந்த அனுபவமும் உள்ள யோகா பயிற்சியாளர்களால் வகுப்புகள் மூலம் அறிமுகம் செய்யப்பட்டது. கூடுதலாகக் கையேடுகளும் இதற்கான சீடிக்களும் வழங்கப்பட்டன.
கடுமையான மேற்கத்திய மருத்துவ சிகிச்சை முறையில், இந்தியப் பாரம்பரிய முறையை இணைப்பது மூலம் நோயைக் குணப்படுத்தும் முதலாவது உதாரணமாக இது இருக்கிறது. மார்பகப் புற்று நோய்க்கு யோகாவின் பயன்பாடு என்பது மருத்துவ நடைமுறையில் முக்கிய மைல் கல்லாக உள்ளது. மார்பகப் புற்றுநோய் என்பது இந்தியாவில் மட்டுமின்றி உலகம் முழுவதும் பெண்களுக்கு பாதிப்பை ஏற்படுத்தும் பொதுவான புற்றுநோயாக உள்ளது. இது பெண்களிடம் இரண்டு விதமான மன உளைச்சல்களை ஏற்படுத்துகிறது. முதலாவது வாழ்க்கைக்கு அச்சுறுத்தலை ஏற்படுத்தும் புற்றுநோய் குறித்த அச்சம். இரண்டாவது இதற்கான சிகிச்சைகளால் ஏற்படும் பக்க விளைவுகள். தீவிர யோகா பயிற்சியால் மிகவும் தரமான வாழ்க்கை பராமரிக்கப்படுவது நிரூபிக்கப்பட்டுள்ளதும், எண்ணிக்கை அளவில் நோய் மீண்டும் பாதிக்காமலும், இறப்பு இல்லாமலும் 15 சதவீத அளவிற்கு அபாயத்தைக் குறைத்திருப்பதும் கூட மனநிறைவைத் தருகிறது.
அமெரிக்காவில் ஆண்டுதோறும் நடைபெறுகின்ற, மிகவும் கௌரமிக்க மார்பகப் புற்றுநோய் மாநாடுகளில் ஒன்றான சேன் ஆன்டோனியோ மார்பகப் புற்றுநோய் கருத்துக்கோவை நிகழ்வில், புற்றுநோய் சிகிச்சையில் யோகாவின் தாக்கத்தை ஆய்வு செய்ததில் மிக முக்கியமான விளைவுகள் பற்றி டாக்டர் நீட்டா நாயர் விவரித்தார். ஆயிரக்கணக்கான ஆய்வு அறிக்கைகள் சமர்ப்பிக்கப்பட்ட இந்த மாநாட்டில் சில மட்டுமே ஸ்பாட்லைட் விவாதத்திற்குத் தெரிவு செய்யப்பட்டன. புதுமையான தலையீடும் மார்பகப் புற்றுநோயிலிருந்து குணமடைய முதன்முறையாக இந்தியாவின் தலையீட்டுத் தாக்கத்தின் விளைவுகளும் நமது ஆய்வை இத்தகைய விவாதத்திற்கு தகுதியுடையதாக மாற்றி இருக்கிறது.
பிரதமர் அலுவலகம்
லடாக்கில் உள்ள லே பகுதிக்கு பிரதமர் பயணம்
பிரதமர் திரு. நரேந்திர மோடி, தமது ஒருநாள் லே, ஜம்மு மற்றும் ஸ்ரீநகர் பயணத்தின் முதற்கட்டமாக இன்று  லடாக் பிராந்தியத்தில் உள்ள லே வந்தடைந்தார். அங்கு அவர், பல்வேறு வளர்ச்சித் திட்டங்களை தொடங்கிவைத்து / புதிய திட்டங்களுக்கு அடிக்கல் நாட்டினார்.
கடுங்குளிரையும் பொருட்படுத்தாது மக்கள் பெருமளவில் திரண்டிருந்ததை பாராட்டிய பிரதமர், “கடினமான சூழ்நிலைகளில் வாழ்ந்து வருபவர்கள், அனைத்து விதமான சிரமங்களையும் எதிர்கொள்ள வேண்டியிருக்கிறது. நீங்கள் காட்டும் அன்பு, நான் கடினமாக உழைப்பதற்கு பெரும் ஊக்கமளிக்கும்” என்று தெரிவித்துள்ளார்.
லடாக் பல்கலைக்கழகத்தை தொடங்கிவைத்துப் பேசிய அவர், “லடாக் பிராந்தியத்தின் மொத்த மக்கள் தொகையில் 40% அளவிற்கு இளம் மாணவர்கள் தான் உள்ளனர். இப்பகுதிக்கென ஒரு பல்கலைக்கழகம் வேண்டும் என்ற கோரிக்கை நீண்டநாளாக இருந்து வந்தது. லடாக் பல்கலைக்கழகம் தொடங்கப்பட்டிருப்பதன் மூலம் இந்தக் கோரிக்கை நிறைவேற்றப்பட்டுள்ளது” என்றார். இந்தப் பல்கலைக்கழகம் லே, கார்கில், நுப்ரா, ஸன்ஸ்கர், திராஸ் மற்றும் கால்ட்சி ஆகிய பகுதிகளில் அமையும் பட்டப்படிப்பு கல்லூரிகளை ஒருங்கிணைப்பதாக அமைவதுடன், மாணவர்களின் வசதி கருதி, இதன் நிர்வாக அலுவலகங்கள் லே மற்றும் கார்கிலில் செயல்படும்.
ததாங் கிராமத்தின் அருகே உள்ள தா பகுதியில் 9 மெகாவாட் நீர்மின் திட்டம் மற்றும் ஸ்ரீநகர் – அலூஸ்டெங் – டிராஸ் – கார்கில் – லே இடையிலான 220 கிலோவோல்ட் மின் பகிர்மானத் திட்டத்தையும் பிரதமர் தொடங்கிவைத்தார். அப்போது பேசிய பிரதமர், ”தாமதப்படுத்தும் கலாச்சாரத்தை நாம் பின்தள்ளி இருக்கிறோம் என்றார்”. தம்மால் அடிக்கல் நாட்டப்படும் அனைத்து திட்டங்களையும் தாமே தொடங்கிவைப்பதை தமது அரசு உறுதி செய்திருப்பதாகவும் அவர் குறிப்பிட்டார்.
லடாக்கில் ஐந்து புதிய சுற்றுலா மற்றும் மலையேற்றப்பாதைகளும் இன்று திறக்கப்பட்டன இந்த நிகழ்ச்சியில் பேசிய பிரதமர், ஒரு நகரம் அனைத்து வகைகளிலும் இணைக்கப்படும்போது, அங்குள்ள மக்களின் வாழ்க்கை எளிதாவதுடன், பொருளாதாரமும் மேம்படும் என்றார். பிலாஸ்பூர் – மணாலி – லே இடையிலான ரயில் பாதை பணிகள் நிறைவடையும் போது, தில்லி-லே இடையிலான பயண தூரமும் குறையும் என்று அவர் குறிப்பிட்டார்,,
லே-வில் உள்ள குஷோக் பாகுலா ரிம்போச்சி  விமான நிலையத்தின் புதிய முனைய கட்டடத்திற்கு அடிக்கல் நாட்டுவதற்கான பெயர்ப்பலகைகையையும் பிரதமர் திறந்துவைத்தார். இந்தப் புதிய முனையம், அனைத்து நவீன வசதிகளுடன், பயணிகள் எளிதாக வந்து செல்லக் கூடியதாக அமையும்.
இந்தப் புதிய திட்டங்கள் மூலம், மின்சாரம் மற்றும் சாலை வசதிகள் மேம்படுவதுடன், இந்தப் பிராந்தியத்தில் சுற்றுலாப் பயணிகளின் வருகையும் அதிகரிக்கும் என்று அவர் குறிப்பிட்டார். அத்துடன் ஏராளமான கிராம மக்களின் வாழ்வாதாரத்திற்கும் அதிக வாய்ப்புகள் உருவாகும்.
இதுதவிர, பாதுகாக்கப்பட்ட பகுதிக்கான அனுமதி காலமும் 15 நாட்களாக அதிகரிக்கப்பட்டுள்ளது. இதன்மூலம் சுற்றுலாப் பயணிகள் லே பகுதியில் நீண்ட நாட்கள் தங்கியிருந்து தங்களது பயணத்தை அனுபவிக்கலாம்.
லடாக் பிராந்திய மலைப்பகுதி மேம்பாட்டு கவுன்சில் சட்டத்தில் சில மாற்றங்கள் செய்யப்பட்டிருப்பதாகக் கூறிய பிரதமர், இந்த கவுன்சிலின் செலவுகளை எதிர்கொள்ள கூடுதல் அதிகாரம் வழங்கப்பட்டிருப்பதாகவும் தெரிவித்தார். தற்போது இந்த சுயாட்சி கவுன்சில், இப்பகுதியின் வளர்ச்சிக்காக வழங்கப்பட்ட தொகையை விடுவித்திருப்பதாகவும் அவர் குறிப்பிட்டார்.
மத்திய அரசின் இடைக்கால நிதிநிலை அறிக்கையில், பழங்குடி வகுப்பினரின் நலனுக்கான நிதி 30%-ம், ஷெட்யூல்டு வகுப்பினரின் மேம்பாட்டுக்கான நிதி ஏறக்குறைய 35% அதிகரிக்கப்பட்டிருப்பதாகவும் பிரதமர் தெரிவித்தார்.
மத்திய அமைச்சரவை
மத்திய பட்டியலில் பிற பிற்படுத்தப்பட்ட வகுப்பினரை துணை பிரிவுப்படுத்தும் பிரச்சனை தொடர்பாக ஆய்வு செய்ய அமைக்கப்பட்ட ஆணையத்தின் பதவிக் காலத்தை நீடிக்க மத்திய அமைச்சரவை ஒப்புதல்
மத்திய பட்டியலில் பிற பிற்படுத்தப்பட்ட வகுப்பினரை துணை பிரிவுப்படுத்தும் பிரச்சனை தொடர்பாக ஆய்வு செய்ய அமைக்கப்பட்ட ஆணையத்தின் பதவிக் காலத்தை இந்த ஆண்டு நவம்பர் மாதம் வரை நீடிக்க இன்று புதுதில்லியில் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்தது.
மாநில அரசுகள், மாநில பிற பிற்படுத்தப்பட்ட வகுப்பினர் ஆணையம், சமுதாய சங்கங்கள், பல பிற்படுத்தப்பட்ட வகுப்பைச் சேர்ந்த பொதுமக்கள் உள்ளிட்ட சம்பந்தப்பட்ட பிரிவினரோடு இந்த ஆணையம் விரிவான ஆலோசனைகளை மேற்கொண்டு வந்தது. உயர் கல்வி நிறுவனங்களில் அனுமதிக்கப்பட்ட பிற பிற்படுத்தப்பட்ட வகுப்பைச் சேர்ந்தவர்களின் சாதி வாரியான விவரங்கள், மத்திய அரசுத் துறைகள், மத்திய பொதுத்துறை நிறுவனங்கள், பொதுத்துறை வங்கிகள் மற்றும் நிதி நிறுவனங்களில் பணிக்கு தேர்வு செய்யப்பட்டவர்களின் இதே போன்ற விவரங்களையும் இந்த ஆணையம் பெற்றுள்ளது.
மத்திய பட்டியலில் பிற பிற்படுத்தப்பட்ட வகுப்பினரை துணை பிரிவுப்படுத்தும் பிரச்சனை தொடர்பான அறிக்கையை தயார் செய்ய ஏற்கனவே ஆணையம் பெற்ற தகவல்கள் மற்றும் புள்ளி விவரங்களை ஆய்வு செய்ததைத் தொடர்ந்து மாநிலங்கள் மற்றும் மாநிலங்களில் உள்ள பிற பிற்படுத்தப்பட்டோர் ஆணையத்தோடு மேலும் விவாதங்கள் நடத்த இந்த ஆணையம் விருப்பம் தெரிவித்துள்ளதால் அதன் பதவிக்காலம் மேலும் நீடிக்கப்படுகிறது.
(Visitor Counter : 147
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 212.39 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 212.39 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.02 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 64,667 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.15 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.67 சதவீதமாக உள்ளது. கடந்த 24 மணி நேரத்தில் 10,828 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,38,35,852.
இந்தியாவில் கடந்த 24 மணி நேரத்தில் 7,231 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,52,166 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.58 கோடி  வாராந்திரத் தொற்று 2.55 சதவீதமாக உள்ளது. தினசரித் தொற்று விகிதம் 2.05 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1855629
|
நுகர்வோர் நலன், உணவு மற்றும் பொது விநியோகம் அமைச்சகம்
|
கடந்த வருடத்தின் இதே காலகட்டத்துடன் ஒப்பிடும் போது 12.14% அதிக கோதுமை கொள்முதல் செய்யப்பட்டுள்ளது
தற்போதைய ராபி சந்தைப்படுத்துதல் பருவம் 2021-22-ன் போது உத்தரப் பிரதேசம், பிகார், ராஜஸ்தான் மற்றும் ஜம்மு காஷ்மீர் ஆகிய மாநிலங்களில் குறைந்தபட்ச ஆதரவு விலைக்கு கோதுமை கொள்முதல் தொய்வின்றி நடைபெற்று வருகிறது.
கடந்த வருடம் இதே காலகட்டத்தில் 371.33 லட்சம் மெட்ரிக் டன் கோதுமை கொள்முதல் செய்யப்பட்ட நிலையில், இந்தாண்டு ஜூன் 6 வரை 416.44 லட்சம் மெட்ரிக் டன் கொள்முதல் செய்யப்பட்டுள்ளது.
இது வரை கொள்முதல் செய்யப்பட்டதில் இது தான் அதிக அளவு ஆகும். முந்தைய அதிக கொள்முதலாக, 2020-21-ன் ராபி பருவத்தில் செய்யப்பட்ட 389.92 லட்சம் மெட்ரிக் டன் இருந்தது.
குறைந்தபட்ச ஆதரவு விலையான ரூ 82,247.51 கோடியுடன் சுமார் 45.56 லட்சம் விவசாயிகள் நடப்பு ராபி சந்தைப்படுத்துதல் பருவ கொள்முதல் நடவடிக்கைகளினால் ஏற்கனவே பலனடைந்துள்ளனர்.
தற்போதைய காரிப் சந்தைப்படுத்துதல் பருவம் 2020-21-ன் போது குறைந்தபட்ச ஆதரவு விலைக்கு நெல் கொள்முதலும் தொய்வின்றி நடைபெற்று வருகிறது.
கடந்த வருடம் இதே காலகட்டத்தில் 732.93 லட்சம் மெட்ரிக் டன் நெல் கொள்முதல் செய்யப்பட்ட நிலையில், இந்தாண்டு ஜூன் 6 வரை 808.42 லட்சம் மெட்ரிக் டன் நெல்  கொள்முதல் செய்யப்பட்டுள்ளது.
குறைந்தபட்ச ஆதரவு விலையான ரூ 1,52,630.09 கோடியுடன் சுமார் 119.88 லட்சம் விவசாயிகள் நடப்பு காரிப் சந்தைப்படுத்துதல் பருவ கொள்முதல் நடவடிக்கைகளினால் ஏற்கனவே பலனடைந்துள்ளனர்.
நெல் கொள்முதல் இதுவரை இல்லாத வகையில் மிகவும் அதிக அளவில் செய்யப்பட்டுள்ளது.
இதற்கு முந்தைய அதிக அளவாக, 2019-20-ல் கொள்முதல் செய்யப்பட்ட 773.45 லட்சம் மெட்ரிக் டன் இருந்தது.
மேலும், மாநிலங்களிலிருந்து வந்திருந்த கோரிக்கைகளின் அடிப்படையில், தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, மத்தியப் பிரதேசம், உத்தரப் பிரதேசம், ஒடிசா, ராஜஸ்தான் மற்றும் ஆந்திரப்பிரதேசத்தில் குறைந்தபட்ச ஆதரவு விலை திட்டத்தின் கீழ் 107.81 லட்சம் மெட்ரிக் டன் பருப்பு மற்றும் எண்ணெய் விதைகளை கொள்முதல் செய்ய ஒப்புதல் வழங்கப்பட்டுள்ளது.
2021 ஜூன் 6 வரை, 7,69,287.07 மெட்ரிக் டன் எடையிலான தானியங்களை ரூபாய் 4,020.62 கோடி குறைந்தபட்ச ஆதரவு விலைக்கு, தமிழ்நாடு, கர்நாடகா, ஆந்திரப் பிரதேசம், மத்தியப் பிரதேசம், மகாராஷ்டிரா, குஜராத், உத்தரப் பிரதேசம், தெலங்கானா, ஹரியானா மற்றும் ராஜஸ்தான் ஆகிய மாநிலங்களில் உள்ள 4,54,340 விவசாயிகள் பயனடையும் வகையில் தனது முகமைகள் மூலம் அரசு கொள்முதல் செய்துள்ளது.
அதே போன்று, 5089 மெட்ரிக் டன் கொப்பரை கர்நாடகா மற்றும் தமிழ்நாட்டில் உள்ள 3961 விவசாயிகளிடம் இருந்து ரூபாய் 52.40 கோடி குறைந்தபட்ச ஆதார விலைக்கு கொள்முதல் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725103
-----
பிரதமர் அலுவலகம்
ஜம்மு, காஷ்மீர், லே, லடாக் முழுவதும் நடைபெற்ற பிடிசி தேர்தலில் வெற்றி பெற்றவர்களுக்குப் பிரதமர் வாழ்த்து தெரிவித்துள்ளார் ஜம்மு, காஷ்மீர், லே, லடாக்கில் பிடிசி தேர்தல் மிகவும் அமைதியான முறையில் நடத்தப்பட்டது: பிரதமர்
ஜம்மு, காஷ்மீர், லே, லடாக் முழுவதும் நடைபெற்ற பிடிசி தேர்தலில் வெற்றி பெற்ற அவைருக்கும் பிரதமர் திரு நரேந்திர மோடி வாழ்த்து தெரிவித்துள்ளார். ஜம்மு, காஷ்மீர், லே, லடாக்கில் பிடிசி தேர்தல் மிகவும் அமைதியான முறையில் நடத்தப்பட்டது குறித்தும் அவர் மகிழ்ச்சி தெரிவித்துள்ளார்.
|
|
ஒவ்வொரு இந்தியரையும் பெருமை கொள்ளச் செய்யும் செய்தி!
1947-க்குப் பின் முதன்முறையாக ஜம்மு, காஷ்மீர், லே, லடாக்கில் வட்டார வளர்ச்சிக் கவுன்சில்  தேர்தல் அக்டோபர் 24 அன்று நடைபெற்றது.
இந்தத் தேர்தலில் வரலாற்றுச் சிறப்புமிக்கதாக 98% வாக்குகள் பதிவாகின. 310 வட்டாரங்களில் 1,080-க்கும் அதிகமான வேட்பாளர்கள் களத்தில் இருந்தனர்.
|
|
ஜம்மு, காஷ்மீர், லே, லடாக்கில் பிடிசி தேர்தல் மிகவும் அமைதியான முறையில் நடத்தப்பட்டது என்பதைப் பகிர்ந்து கொள்வதில் நான் மகிழ்ச்சி அடைகிறேன். வன்முறை என்பதே இல்லை.
ஜனநாயகம் மற்றும் அடித்தள நிலையிலான நிர்வாகத்தின் முக்கியத்துவம் ஆகியவற்றின் மீதான மக்களின் ஊசலாட்டம் இல்லாத நம்பிக்கையை இது காட்டுகிறது.
|
|
ஜம்மு, காஷ்மீர், லே, லடாக் முழுவதும் நடைபெற்ற பிடிசி தேர்தலில் வெற்றி பெற்ற அவைரையும் நான் வாழ்த்துகிறேன்.
இந்தப் பகுதிகள் முழுவதும் புதிய மற்றும் இளம் தலைமைத்துவம் உருவாகியிருப்பதை இது குறிக்கிறது. வரும் காலங்களில் தேசத்தின் வளர்ச்சிக்கு இது மகத்தான பங்களிப்பைச் செய்யும்.
|
|
இந்த ஆண்டு ஆகஸ்டில் மேற்கொண்ட வரலாற்றுச் சிறப்புமிக்க முடிவுக்காக இந்திய நாடாளுமன்றம் பெருமிதம் கொள்கிறது. இதன்மூலம் ஜம்மு கஷ்மீர் மக்கள் அபரிமிதமான ஆர்வத்தோடு தங்களின் ஜனநாயக உரிமையைப் பயன்படுத்த முடிந்துள்ளது. அதுவும் வன்முறையோ, இடையூறோ இல்லாமல் வரலாற்றுச் சிறப்புமிக்கதாக 98% வாக்குகள் பதிவானதைக் காணமுடிகிறது.
|
|
ஜம்மு கஷ்மீரின் அனைத்துப் பகுதிகளிலும் உள்ள மக்களின் விதியை ஒழுங்குபடுத்தும் இளைய, செயலூக்கம் உள்ள பிரதிநிதிகளை உருவாக்கும் வகையில் முடிவெடுத்த இந்திய நாடாளுமன்றத்திற்கு நன்றி.
ஜம்மு கஷ்மீர் குறித்து வரலாற்றுச் சிறப்புமிக்க முடிவெடுத்ததற்காக அனைத்துக் கட்சிகளைச் சேர்ந்த நாடாளுமன்ற உறுப்பினர்களை நான் மீண்டும் ஒருமுறை வாழ்த்துகிறேன்.
(
அறிவியல் மற்றும் தொழில்நுட்பத்துறை
இந்தியாவின் கல்வி முறை பாரம்பரிய அறிவு மற்றும் உலகத் தரம் வாய்ந்த அண்மைக்காலத் தொழில்நுட்பத்தின் தனித்துவமான கலவையை வழங்குகிறது: டாக்டர் ஜிதேந்திர சிங்
இந்தியாவின் கல்வி முறை பாரம்பரிய அறிவு மற்றும் உலகத் தரம் வாய்ந்த அண்மைக்காலத் தொழில்நுட்பத்தின் தனித்துவமான கலவையை வழங்குகிறது என்று மத்திய அறிவியல் மற்றும் தொழில்நுட்பத் துறை இணையமைச்சர் , பிரதமர் அலுவலகம், பணியாளர் நலன், மக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் கூறியுள்ளார். இதனால் உலகை வழிநடத்த இந்தியாவுக்கு ஒரு தனித்த நன்மையை வழங்குகிறது என்றும் அவர் கூறினார்.
ஜம்மு காஷ்மீரின் கதுவா மாவட்டத்தில் பில்லாவர் அருகே உள்ள தத்வாராவில் பாரதிய வித்யா மந்திர் மேல்நிலைப் பள்ளியில் ஒரு கல்வி நிகழ்ச்சியில் டாக்டர் ஜிதேந்திர சிங் உரையாற்றினார்.
இந்த நிகழ்ச்சியில் பேசிய அவர், பிரதமர் நரேந்திர மோடி தலைமையின் கீழ் இந்தியா உலகின் வளர்ந்த பொருளாதாரங்களை விட முன்னணியில் உள்ளது. இது ஒரு தசாப்தத்திற்கு முன்பு கற்பனை செய்யப்படவில்லை. ஏறத்தாழ ஒவ்வொரு துறையிலும் இந்தியா தங்களை வழிநடத்த வேண்டும் என்று உலகம் இப்போது விரும்புகிறது. ஜி 20 இன் வெற்றி, 2023 ஆம் ஆண்டை சர்வதேச சிறுதானிய ஆண்டாக அறிவிக்கும் திட்டத்தை ஏற்றுக்கொண்டது, சர்வதேச யோகா தினம் உலகளாவிய நிகழ்வாக மாறியது போன்றவை தற்போதைய அரசின் கீழ் இந்தியாவின் ஆற்றலைக் காட்டுகின்றன என்றார்.
மாணவர்களிடையே உரையாற்றிய டாக்டர் ஜிதேந்திர சிங், தேசிய கல்விக் கொள்கை -2020 இந்த நாட்டின் இளைஞர்களுக்கு புதிய வழிகளைத் திறந்துள்ளது என்றார். இந்தியா முழுவதும் உள்ள பாரதிய வித்யா மந்திர் பள்ளிகளின் பங்களிப்பை பாராட்டிய அவர், இந்தப் பள்ளிகள் அதன் மாணவர்களிடையே கலாச்சார பண்புகளை விதைத்தது மட்டுமின்றி அதன் முன்னாள் மாணவர்கள் ஜி 20, சந்திரயான் திட்டம் போன்றவற்றின் ஒரு பகுதியாக இருந்ததை சுட்டிக்காட்டினார்.
கூட்டுறவு அமைச்சகம்
அனைத்து மாநிலங்கள், 8 யூனியன் பிரதேசங்களில் உள்ள பதிவாளர் அலுவலகங்கள், 13 மாநிலங்களின்1,851 விவசாய, ஊரக வளர்ச்சி வங்கிகளை கணினிமயமாக்க மத்திய உள்துறை அமைச்சர் திரு அமித் ஷா நடவடிக்கை
பிரதமர் திரு. நரேந்திர மோடியின் தலைமையிலும், மத்திய உள்துறை அமைச்சரும், கூட்டுறவுத் துறை அமைச்சருமான திரு. அமித் ஷாவின் வழிகாட்டுதலிலும், நாட்டின் அனைத்து கூட்டுறவு சங்கங்களையும் வலுப்படுத்த மத்திய அரசு பல்வேறு நடவடிக்கைகளை எடுத்து வருகிறது.
மத்திய உள்துறை அமைச்சரும், கூட்டுறவுத் துறை அமைச்சருமான திரு. அமித் ஷா, அனைத்து 28 மாநிலங்கள் மற்றும் 8 யூனியன் பிரதேசங்களின் பதிவாளர் அலுவலகங்கள் மற்றும் 13 மாநிலங்களில் செயல்படும் 1,851 வேளாண் மற்றும் ஊரக வளர்ச்சி வங்கிகளின் பதிவாளர் அலுவலகங்களை கணினிமயமாக்கவும் அதிகாரமளிக்கவும் ஒரு முக்கியமான முடிவை எடுத்துள்ளார்.
13 மாநிலங்களில் உள்ள 1,851 வேளாண் மற்றும் ஊரக வளர்ச்சி வங்கிகளை தேசிய ஒருங்கிணைந்த மென்பொருள் மூலம் கணினிமயமாக்கவும், அனைத்து மாநிலங்களிலும் கூட்டுறவு பதிவாளர் அலுவலகங்களை கணினிமயமாக்கவும் மத்திய நிதியுதவி திட்டத்திற்கு ஒப்புதல் அளிக்கப்பட்டுள்ளது.
இந்த திட்டத்திற்காக ஒரு மத்திய திட்ட கண்காணிப்பு அலகு  நிறுவப்படும், இது திட்டத்தை வெற்றிகரமாக செயல்படுத்துவதற்கு உதவும். இத்திட்டத்திற்கான மொத்த மதிப்பீடு ரூ.225.09 கோடியாகும்.
இந்த திட்டத்தை செயல்படுத்துவதன் மூலம் கூட்டுறவுத் துறைகள் மற்றும் வேளாண்மை மற்றும் ஊரக வளர்ச்சி வங்கிகளின் சேவைகளை மக்கள் விரைவாகப் பெற முடியும்.
பிரதமர் அலுவலகம்
100 கோடி தடுப்பூசி செலுத்தி சாதனை படைத்த மருத்துவர்கள் மற்றும் செவிலியர்களுக்கு பிரதமர் நன்றி தெரிவித்துள்ளார்
100 கோடி தடுப்பூசிகள் என்ற இலக்கை கடந்து சாதனை படைக்க பாடுபட்ட மருத்துவர்கள், செவிலியர்கள் மற்றும் அனைவருக்கும் பிரதமர் திரு நரேந்திர மோடி நன்றி தெரிவித்துள்ளார்.
பிரதமர் வெளியிட்டுள்ள சுட்டுரைச்செய்தியில் :
“இந்தியா வரலாற்றுச் சாதனை படைத்துள்ளது, இந்தியாவின் அறிவியல், தொழில் மற்றும் 130 கோடி இந்திய மக்களின் கூட்டு முயற்சிக்குக் கிடைத்த வெற்றியை நாம் கண்கூடாக காண்கிறோம்,
100 கோடி தடுப்பூசிகளை கடந்ததற்கு வாழ்த்துக்கள் இந்தியா. இந்த சாதனையைப் படைத்த மருத்துவர்கள், செவிலியர்கள் மற்றும் இதற்காக பாடுபட்ட அனைவருக்கும் நன்றி. #நூறுகோடிதடுப்பூசி”
(
பிரதமர் அலுவலகம்
இந்திய&திபெத் எல்லைக் காவல் படை சுற்றுலா குழுவில் இடம்பெற்றிருந்த சிக்கிம் மற்றும் லடாக் மாணவர்களுடன் பிரதமர் கலந்துரையாடல்
இந்திய திபெத் எல்லைக் காவல்படையின் இரண்டு சுற்றுலாக் குழுவில் இடம்பெற்றுள்ள சிக்கிம் மற்றும் லடாக்கைச் சேர்ந்த 53 மாணவர்கள் இன்று பிரதமர் நரேந்திர மோடியைச் சந்தித்தனர். பிரதமருடன் கலந்துரையாடிய அவர்கள் வளமான, ஊழலற்ற இந்தியா குறித்த தங்களது தொலைநோக்குப் பார்வையை பகிர்ந்து கொண்டனர். இந்தத் தொலைநோக்கு பார்வையை அடையும் வகையில் பணியாற்றுமாறு அவர்களை பிரதமர் கேட்டுக் கொண்டார். அதிக ஆக்கப்பூர்வமாக செயல்படும் வகையில், அதற்குரிய தகுதியுடன் இருக்குமாறு மாணவர்களை அவர் வலியுறுத்தினார். இதற்கு யோகாவின் முக்கியத்துவம் குறித்தும் விவாதிக்கப்பட்டது.
கற்றலின் முக்கியத்துவம் குறித்து வலியுறுத்திய பிரதமர், எப்போதும் கற்றுக்கொள்பவராக இருப்பதற்கான மனநிலையுடன் இருக்க வேண்டும் என்றும் கூறினார்.
டிஜிட்டல் இந்தியா, பணமில்லா பரிவர்த்தனைகள் குறித்தும் மாணவர்கள் தங்களது ஆர்வத்தை தெரிவிக்க அது குறித்தும் விவாதிக்கப்பட்டது. நேரடி மானிய மாற்றம் எவ்வாறு சாமானிய மக்களுக்கு பயன் அளிக்கிறது என்றும் பிரதமர் விவரித்தார்.
மாணவர்கள் தேவையற்ற மன அழுத்தம் இன்றி வாழவேண்டும் என்பதை வலியுறுத்தும் வகையில் பிரதமர் எழுதிய ‘எக்சாம் வாரியர்ஸ்’ புத்தகம் பற்றியும் மாணவர்கள் குறிப்பிட்டனர்.
நிதி அமைச்சகம்
தமிழகம் உள்ளிட்ட 25 மாநிலங்களின் ஊரக உள்ளாட்சி அமைப்புகளுக்கு ரூ. 8923.8 கோடி மானியத்தை முன்கூட்டியே விடுவித்தது மத்திய அரசு
தமிழகம் உள்ளிட்ட 25 மாநிலங்களின் ஊரக உள்ளாட்சி அமைப்புகளுக்கு மானியமாக ரூ. 8923.8 கோடியை மத்திய நிதி அமைச்சகத்தின் செலவினத் துறை நேற்று விடுவித்தது.
இதன்படி தமிழகத்திற்கு ரூ.533.2 கோடி விடுவிக்கப்பட்டுள்ளது. பஞ்சாயத்துராஜ் அமைப்புகளின் மூன்று அடுக்குகளான கிராமம், வட்டாரம் மற்றும் மாவட்டங்களின் நலனுக்காக இந்த மானியம் வழங்கப்பட்டுள்ளது.
சனிக்கிழமையன்று விடுவிக்கப்பட் தொகை, 2021-22 ஆம் ஆண்டிற்கான நிபந்தனையற்ற நிதியின் முதல் தவணையாகும். கொவிட்-19 பெருந்தொற்றுக்கு எதிராக மேற்கொள்ளப்பட வேண்டிய முன்னெச்சரிக்கை மற்றும் தடுப்பு நடவடிக்கைகளுக்காக ஊரக உள்ளாட்சி அமைப்புகள் இந்த நிதியை பயன்படுத்திக் கொள்ளலாம்.
15-வது நிதி ஆணையத்தின் பரிந்துரைகளின்படி, நிபந்தனையற்ற நிதியின் முதல் தவணை 2021 ஜூன் மாதம் மாநிலங்களுக்கு விடுவிக்கப்படுவதாக இருந்தது. எனினும் கொவிட்-19 பெருந்தொற்றின் காரணமாகவும், பஞ்சாயத்துராஜ் அமைச்சகத்தின் பரிந்துரையின் அடிப்படையிலும், நிர்ணயிக்கப்பட்ட காலத்தைவிட முன்கூட்டியே உதவித்தொகையை விடுவிக்க நிதியமைச்சகம் முடிவு செய்துள்ளது.
நிபந்தனையற்ற நிதியை வழங்குவதற்கு 15-வது நிதி ஆணையம் விதித்திருந்த ஒரு சில நிபந்தனைகளும் தற்போதைய சூழலைக் கருத்தில் கொண்டு முதல் தவணையை வழங்குவதில் தளர்த்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717165
PIB Headquarters
கொவிட்-19 - பிஐபி செய்தித் தொகுப்பு
26.04.2020
-
- பசவா ஜெயந்தியை ஒட்டி பசவேஸ்வராவுக்கு பிரதமர் திரு. நரேந்திர மோடி மரியாதை, விடியோ செய்தி வெளியீடு: https://pib.gov.in/PressReleseDetail.aspx?PRID=1618613
- உள்நாட்டு விமானப் போக்குவரத்து அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- தகவல் மற்றும் ஒலிபரப்பு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அரசு ஊழியர்களின் ஓய்வு பெறும் வயதைக் குறைக்கும் எண்ணம் இல்லை, அப்படி எந்த ஒரு திட்டமும் அரசின் எந்த மட்டத்திலும் விவாதிக்கப்படவோ அல்லது சிந்திக்கப்படவோ இல்லை: டாக்டர். ஜிதேந்திர சிங்: https://pib.gov.in/PressReleseDetail.aspx?PRID=1618618
- அறிவியல் மற்றும் தொழில்நுட்பத்துறை
(